Både politikere og forælder er forargede over at 5. klasse-elever på bl.a. Gl. Lindholm Skole deltager i skydeundervisning

Flere folketingspolitikere kritiserer, at tusinder af danske skolebørn i 5. klasse deltager i skydeundervisning. Undervisningen foregår bl.a. på Gl. Lindholm Skole. Ekstra Bladet skriver i dag, at en forælder har klaget over forholdet. Ifølge avisen er flere medlemmer af Folketingets retsudvalg betænkelige over, at det sker. Til TV2/Nord siger medlem af Folketingets uddannelsesudvalg, Pernille Vigsø Bagge, at skydning for børn efter hendes opfattelse ikke er en skoleopgave. Gl. Lindholm Skoles inspektør afviser kritikken. De fleste steder foregår undervisningen i lokaler, som lokale skytteforeninger bruger i f.eks. skolernes kældre. Og det er erfarne instruktører, der underviser. Se mere på TV2/Nord i aften.